Public procurement notice: Contract Notice
Published: 2021-09-20
Buyer: Országos Onkológiai Intézet
Country: HU
Contract type: Supplies
Procedure: Open procedure
CPV classification: 33110000: Imaging equipment for medical use
Submission deadline: 2021-10-18
Award criteria: The most economic tender

Technical requirements: Jelen beszerzés MR képalkotó berendezés beszerzésére irányul brachyterápiás besugárzástervezéshez a közbeszerzési dokumentumokban meghatározott műszaki tartalommal.
A készüléket a 14. épület pinceszintjén levő helyiségben kell telepíteni. A helyiséget alkalmassá kell tenni a készülék üzembiztos működéséhez, ki kell építeni a technológiai hűtést és az RF árnyékoló kabint.
Jelen beszerzés 1 db MR képalkotó berendezés beszerzésére irányul brachyterápiás besugárzástervezéshez a KD-ban meghatározott műszaki tartalommal.
Ajánlattevő feladata 1 darab, brachyterápiás besugárzástervezéshez alkalmas MR képalkotó berendezés feltelepített szoftverekkel, valamint a készülék működtetéséhez, karbantartásához és a szoftverekhez szükséges magyar nyelvű, papíralapú használati utasítással együtt történő leszállítása, beüzemelése és a szerződés szerinti kapcsolódó szolgáltatások teljesítése.
# felhasználói szintű oktatás jegyzőkönyvezett megtartása 5 napos (napi 8 x 45 perces oktatási órás) időtartamban a gyártói és eladói előírásokkal összhangban legalább 2 fő részére az Ajánlatkérő által biztosított helyszínen, melyhez az oktatási segédletet Ajánlattevő köteles biztosítani;
# a jótállás időtartama alatt a rendeltetésszerű használathoz szükséges szoftverfrissítések elvégzése.
A készüléket a 14. épület pinceszintjén levő helyiségben kell telepíteni. A helyiséget alkalmassá kell tenni a készülék üzembiztos működéséhez, ki kell építeni a technológiai hűtést és az RF árnyékoló kabint.
A részletes műszaki követelményeket, valamint a szerződés teljesítésével kapcsolatos részletes elvárásokat a KD részeként rendelkezésre bocsátott műszaki leírás, illetve a szerződéstervezet tartalmazza.
Onkológiai és kardiológiai eszközpark fejlesztése, EFOP-2.2.22-20-2021-00002 Támogatási intenzitás: 100 %
AK a II.2.7. pontban megjelölt időtartam alatt nem munkanapot, hanem naptári napot ért, a szerződés hatálybalépésétől számítottan. A szerződés a mindkét Fél általi aláírása napját követően, azon a napon lép hatályba, amikor a Szerződés fedezetét biztosító támogatási szerződés hatályba lép és ezen tényről a Ajánlatkérő az Ajánlattevőt igazoltan tájékoztatta, azaz amely napon a Ajánlatkérő értesítését az Ajánlattevő kézhez vette. Részletek a szerződéstervezetben.
A befejezés időpontjaként a teljesítés véghatárideje került rögzítésre figyelembe véve a szerződéstervezetben foglaltakat.
90 nap a teljesítés véghatárideje (de legkésőbb 2022.04.30.), 75 nap alatt pedig az eszközt a teljesítési helyszínre le kell szállítani ( de legkésőbb 2022.04.15-ig) (a gyártóművi előírásoknak megfelelően akár részenként), majd beüzemelni és lefolytatni a 1 hét próbaüzemet (gyártói tesztelést). Az oktatási kötelezettségnek a Nyertes AT-nek legkésőbb a teljesítés véghatáridejéig (de legkésőbb 2022.04.30.-ig) kell eleget tennie.
A felhívás II.2.7) pontjában rögzített időtartam nem nyúlhat túl a konkrét befejezési határidőn (2022.04.30.), továbbá amennyiben a projekt meghosszabbításra kerül sor, akkor a felhívás II.2.7) pontjában rögzített időtartam a projekt határidő meghosszabbítása esetében nem növekedhet.
A szerződés a mindkét Fél általi aláírása napját követően, azon a napon lép hatályba, amikor a jelen Szerződés fedezetét biztosító támogatási szerződés hatályba lép és ezen tényről a Vevő az Eladót igazoltan tájékoztatta, azaz amely napon a Vevő értesítését az Eladó kézhez vette. Felek rögzítik, hogy amennyiben a Vevő a jelen szerződés hatálybalépéséről (a támogatási szerződés hatálybalépéséről) 2022. január 30-ig bezárólag nem tájékoztatja az Eladót, ezen határidő elteltével a jelen szerződés automatikusan megszűnik. Amennyiben az előzőek szerinti feltételek a jelen szerződés aláírását megelőzően teljesülnek, és arról a Vevő már az aláírást megelőzően vagy azzal egyidejűleg tájékoztatja az Eladót, a jelen szerződés a mindkét Fél általi aláírásával hatályba lép. Felek rögzítik, hogy a fentiekben részletezett feltételek teljesülésétől függetlenül a Vevő bármikor jogosult a jelen szerződést 2022. január 30-ig bezárólag kizárólagos és egyoldalú nyilatkozatával hatályba léptetni. Felek a félreértések elkerülése érdekében rögzítik, hogy Eladó bármely, a jelen szerződés teljesítésével összefüggő előkészületet, beszerzést, intézkedést a jelen szerződés hatálybalépését megelőzően kizárólag saját kockázatára és költségére kezdhet, illetőleg tehet meg, és a jelen szerződés hatálybalépésének késedelméből, esetleges elmaradásának időpontjából eredően a Vevővel szemben semmiféle igényt nem érvényesíthet.
A II.2.5) pont kiegészítéseként Ajánlatkérő rögzíti: értékelés szempontjának megjelölése legjobb ár-érték arány.

Eligibility requirements: A kizáró okok felsorolása: Az eljárásban nem lehet AT vagy alvállalkozó (továbbiakban AV), és nem vehet részt az alkalmasság igazolásában olyan gazdasági szereplő, aki (amely) a Kbt. 62. § (1)-(2) bekezdésben foglalt kizáró okok hatálya alatt áll. Az AK köteles kizárni az eljárásból azt a gazdasági szereplőt, amelyre vonatkozóan valamelyik, az eljárásban alkalmazandó kizáró ok fennáll. A Kbt. 74. § (1) bekezdés b) pontja alapján az AK-nek ki kell zárnia az eljárásból azt az AT-t, AV-t vagy az alkalmasság igazolásában részt vevő szervezetet, aki részéről a kizáró ok az eljárás során következett be. Az igazolási módok felsorolása és rövid leírása: AT-nek ajánlatában a 321/2015. (X. 30.) Korm. rendelet II. Fejezet 2-7.§-ának megfelelően, az Egységes Európai Közbeszerzési Dokumentum benyújtásával kell előzetesen igazolnia, hogy nem tartozik a Kbt. 62. § (1)-(2) bekezdésének hatálya alá. Az Egységes Európai Közbeszerzési Dokumentumot az EKR rendszerben található űrlap kitöltésével szükséges benyújtani. A kizáró okokra vonatkozó igazolásokat az ajánlatkérő felhívására szükséges benyújtani, a Kbt. 69. § (4)-(6) bekezdésében foglaltak szerint: - a Magyarországon letelepedett ajánlattevőnek a 321/2015. (X. 30.) Korm. rendelet III. Fejezet 8. §-ban meghatározottak szerint kell benyújtania. - a nem Magyarországon letelepedett ajánlattevőnek a 321/2015. (X. 30.) Korm. rendelet III. Fejezet 10. §-ban foglaltak szerint kell benyújtania. AV és alkalmasság igazolásában részt vevő más szervezet vonatkozásában (adott esetben): A 321/ 2015. (X. 30.) Korm. rendelet 15. § szerint kell igazolni a kizáró okok fenn nem állását. A Kbt. 62. § (1) bekezdés a), b), e), h), j), l), és n) pontjában meghatározott időtartamot mindig a kizáró ok fenn nem állásának ellenőrzése időpontjától kell számítani. Az AT ajánlatában a Kbt. 67. § (4) bekezdése szerint nyilatkozni köteles (az EKR-ben található nyilatkozat kitöltésével) arról, hogy nem vesz igénybe a szerződés teljesítéséhez a Kbt. 62. § szerinti kizáró okok hatálya alá eső alvállalkozót. A kizáró okok fenn nem állását igazoló dokumentumok a Kbt. 41/A § alapján egyszerű másolatban is benyújthatók. A kizáró okok vonatkozásában a Kbt. 62. §, 64. §, a Kbt. 69. § (11a) bekezdése, valamint a 321/2015. (X.30.) Korm. rendelet 1. § (7) bekezdése is irányadó. Ajánlatkérő hivatkozik a 321/2015. (X. 30.) Korm. rendelet 12-16. §-ra is. A megkövetelt igazolási mód részletesen a KD részeként található meg. Szakmai tevékenység végzésére vonatkozó alkalmasság előírása [Kbt. 65. § (1) bekezdés c) pont]: AK nem ír elő szakmai tevékenység végzésére vonatkozó alkalmassági követelményt jelen eljárásban.